google/wiki40b huggingface dataset:
Castillon (Alpes-Maritimes)

Poloha

Obec má rozlohu 7,51 km². Najvyšší bod je položený 1 289 m n. m. a najnižší bod 275 m n. m.

Obyvateľstvo

Počet obyvateľov obce je 377 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kamil Peteraj

Tvorba

Prvú báseň uverejnil v roku 1964 v časopise Slovenské pohľady. Hneď v roku 1965 debutoval zbierkou Sad zimných vtákov a jeho kniha vyvolala rozruch. Vo svojej literárnej tvorbe prešiel veľkým vývojom od prírodnej lyriky k filozofickej a občianskej. Charakteristickým znakom jeho prvých zbierok je nepravidelný voľný verš a voľná strofická výstavba. Neskôr jeho básne obsahujú nové tematické okruhy a zovretejší tvar. Zbierka Lipohrádok je jedinečná v slovenskej povojnovej poézii vďaka tomu, že originálnym spôsobom spracúva krásu a podnety prírodného sveta. V neskoršej tvorbe, datovanej od konca 70. rokov, si viac než prírodu všíma človeka modernej civilizácie, mapuje najmä problematiku medziľudských vzťahov a pocity odcudzenosti súčasníka. Jeho poézia spája osobné a nadosobné, časové a nadčasové prvky (1991). Je tiež jedným z najpopulárnejších textárov slovenskej populárnej hudby a spolu s Borisom Filanom je považovaný za zakladateľa modernej slovenskej textovej tvorby. Jeho texty sa vyznačujú kultivovaným lyrizmom, hravosťou a komunikatívnosťou. Spolupracuje s úspešnými spevákmi a skladateľmi (Pavol Hammel, Marián Varga, Miroslav Žbirka, Marika Gombitová, Robo Grigorov, Kristina a i.).   S Jánom Štrasserom napísal texty pre muzikál Cyrano z predmestia, okrem toho je autorom textov úspešných slovenských muzikálov Adam Šangala, Tisícročná včela a detského muzikálu Šľahačková princezná.  Preložil tiež texty muzikálov Loď komediantov, Husári a Svadby z klobúka. Ako scenárista napísal niekoľko rozhlasových a televíznych programov a bol dramaturgom niekoľkých ročníkov Bratislavskej lýry. Okrem poézie a textov piesní sa sporadicky venoval tiež písaniu kníh pre deti. Získal viacero literárnych ocenení – medzinárodnú cenu Pen klubu, tri Zlaté a dve Platinové knihy a niekoľko ďalších ocenení za úspešné predaje kníh vydavateľstva Ikar. Spolu s Martinom Augustínom je autorom exkluzívnych publikácií  Toto je moja reč, či Texty v obrazoch, obrazy v textoch, ktoré sa stretli s mimoriadnym čitateľským ohlasom. Kamil Peteraj patrí medzi najpredávanejších slovenských básnikov. Jeho básne sú preložené do viacerých jazykov.
Crasville (Eure)

Poloha

Obec má rozlohu 2,45 km². Najvyšší bod je položený 162 m n. m. a najnižší bod 148 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gliese 581

Gliese 581 je červený trpaslík v súhvezdí Váhy vzdialený asi 21 ly od Slnka. V roku 2005 bola pri ňom objavená planéta o hmotnosti planéty Neptún. 23. apríla 2007 bola publikovaná správa o objavení ďalšej planéty obiehajúcej okolo tejto hviezdy.

Centrálna hviezda

Gliese 581 je červený trpaslík, malá, chladná, bežne sa vyskytujúca hviezda. Je menej horúca, hmotná a žiarivá ako Slnko. Jej hmotnosť je 0,31 hmotnosti Slnka, polomer 0,38 polomeru Slnka a spektrálna trieda M3V. Hviezda sa od Slnka vzďaľuje rýchlosťou 9,4 km/s. Jej zdanlivá magnitúda je iba 10,56, takže ju nemožno, rovnako ako každého iného červeného trpaslíka, vidieť voľným okom. Jej vek sa odhaduje na 2 miliardy rokov. Okolo hviezdy obieha doteraz objavených 6 planét.

Gliese 581 b

Druhá planéta tejto sústavy bola objavená v roku 2005 a označená ako Gl 581 b. Veľkosťou sa podobá Neptúnu a obieha materskú hviezdu vo vzdialenosti 0.041 AU s jedným obehom za 5.4 dňa.

Gliese 581 c

Ďalšie pozorovania reflektorom s 3,6-metrovým objektívom v observatóriu La Silla v Andách odhalili existenciu ďalších dvoch planét. Najväčšiu pozornosť púta planéta Gl 581 c, ktorá obehne svoju materskú hviezdu za 12,91 pozemského dňa vo vzdialenosti 0,073 AU. Táto planéta je tretia v poradí.
Táto planéta je zatiaľ najpodobnejšia našej Zemi, aká bola mimo slnečnej sústavy objavená. Planéta má 5-krát väčšiu hmotnosť ako Zem, približne dvojnásobnú plochu a gravitáciu. Jeden rok trvá na tejto planéte približne 13 pozemských dní. Je 14-krát bližšie k svojej hviezde ako je Zem od Slnka. Keďže Gliese 581 je menšia a chladnejšia ako Slnko, planéta môže poskytovať podmienky na život. Priemerné teploty ležia medzi 0 a 40 stupňov Celzia, čo umožňuje prítomnosť kvapalnej vody.
Planéta má viazanú rotáciu, teda obehne okolo hviezdy za rovnaký čas, ako sa otočí okolo svojej osi, teda na planéte sa nestriedajú dni a noci.

Gliese 581 d

Gliese 581 d je asi sedemkrát hmotnejšia ako Zem a obehne hviezdu raz za 66,8 dní vo vzdialenosti 0.22 AU. Nachádza sa v obývateľnej zóne, to znamená, že na jej povrchu môže existovať voda v kvapalnom skupenstve. V poradí je piata.

Gliese 581 e

Táto planéta bola objavená 21. apríla 2009 a je najbližšia k hviezde. S hmotnosťou 1,9-krát väčšou než Zem je to exoplanéta s najmenšou hmotnosťou. Hviezdu obehne raz za 3,15 dní, čo znamená, že na planéte nemôže jestvovať voda v kvapalnom skupenstve.

Gliese 581 f

Najnovšie objavená planéta danej slnečnej sústavy je v poradí šiesta a slnko obieha vo vzdialenosti 0.76 AU.

Gliese 581 g

Novoobjavená planéta je v poradí štvrtá. Planéta 3 až 4 krát väčšia ako Zem obehne hviezdu za 37 dní vo vzdialenosti 0.146 AU. Teplota je približne -31 až -12 stupňov Celzia, planéta môže mať atmosféru a vodu v tekutom stave. Planéta má viazanú rotáciu ako Gliese 581 c.
Arriva

Štatistiky

Arriva v roku 2018 na Slovensku pôsobila v 4 krajoch, najazdila 72 miliónov kilometrov, prepravila 80 miliónov cestujúcich, zamestnávala 2400 zamestnancov a vlastnila 1350 autobusov.

Železničná doprava

Arriva vlaky s.r.o. (ARRIVA CZ) prevádzkuje vlaky na územie Slovenska Ex a na územie Česka AEx -  AEx/Ex1061/1063 a AEx/Ex 1060/1062 na trase Praha hl. n. - Olomouc hl. n. - Trenčianska Teplá - Trenčín - Leopoldov - Nitra

Prímestské linky

Prímestskú dopravu dopravca zabezpečuje v celom Nitrianskom kraj (ako ARRIVA NITRA a.s. a ARRIVA Nové Zámky, a.s.), v niektorých okresoch Košického kraja (Michalovce, Trebišov a Sobrance ako ARRIVA Michalovce, a.s.), Trnavského kraja (Trnava, Senica, Piešťany a Hlohovec ako ARRIVA Trnava, a.s.) a Žilinského kraja (Liptovský Mikuláš, Ružomberok, Dolný Kubín, Námestovo a Tvrdošín ako ARRIVA Liorbus, a.s.).

Bikesharing

Spoločnosť Arriva prevádzkuje bikesharing v meste Nitra od roku 2017.
Chaim Potok

Životopis

Chaim Potok sa narodil v Buffalo v rodine poľských imigrantov ako najstaršie zo štyroch detí. Dostal ortodoxnú židovskú výchovu. Jeho hebrejské meno Chaim Tzvi (חיים צבי) znamená "život". Po prečítaní románu Evelyna Waugha Brideshead Revisited sa rozhodol, že sa stane spisovateľom. Ako sedemnásťročný poslal svoj prvý príspevok do časopisu The Atlantic Monthly. Hoci tento nebol publikovaný, dostal naň odpoveď v podobe pochvaly od editora.
V roku 1950 ukončil s vyznamenaním štúdium anglickej literatúry. S úspechom ukončil aj štúdium hebrejskej literatúry a po štyroch rokoch štúdia ho Jewish Theological Seminary of America ordinoval za rabína. Od roku 1955 až 1957 strávil viac než rok ako vojenský rabín v kórejskej vojne. V roku 1965 obdržal doktorát University of Pennsylvania.
Chaim Potok sa stal všeobecne známym prostredníctvom svojho debutového románu The Chosen (v slovenčine: Vyvolení, vydalo Argo, 2002) z roku 1967, ktorý sa ihneď stal bestsellerom. Po ňom nasledoval román The Promise (v češtine: Slib, vydalo Argo, 2003) z roku 1969. The Chosen bol sfilmovaný v roku 1981 režisérom Jeremy Kaganom. Existuje tiež jeho spracovanie pre divadlo a muzikál.
Obidve tieto knihy sa zaoberajú témou priateľstva dvoch chlapcov, z ktorých jeden pochádza z prísne chasidského a druhý zo židovsko-liberálneho prostredia. Tému napätia medzi dvoma svetmi poznal Potok z vlastného života. Vyrastal v ortodoxnej židovskej rodine, jeho literárne ambície však v jeho najbližšom okolí budili pohoršenie a boli brané ako neužitočná zábavka alebo strata času.
Ďalšími známymi Potokovými knihami sú My Name is Asher Lev (v slovenčine: Volám sa Ašer Lev, vydalo Artfórum, 2008) z roku 1972 a Gift of Asher Lev (v slovenčine: Dar Ašera Leva, vydalo Artfórum, 2010) z roku 1990. Aj v týchto dvoch knihách ide o príbeh umelca, ktorý musí vzdorovať opovrhnutiu vnútri ortodoxnej židovskej komunity, ak chce, aby sa jeho nadanie mohlo rozvinúť v povolanie.
Okrem románov písal Potok tiež divadelné hry, knihy pre deti, krátke príbehy a odborné knihy. V roli ghostwritera sa zhostil autobiografie huslistu Isaaca Sterna.
Zomrel 23. júla 2002 vo veku 73 rokov na rakovinu vo svojom dome v Merione v štáte Pennsylvania.
SN 1987A

SN 1987A bola supernova, ktorá vzplanula v hmlovine Tarantula vo Veľkom Magellanovom mraku. Svetlo tejto explózie na Zem dorazilo v roku 1987 (z toho názov). S magnitúdou 3 sa stala najjasnejšou supernovou pozorovanou od roku 1604 (Keplerovej supernovy). Celých 10 mesiacov bola pozorovateľná voľným okom a observatóriá celej južnej pologule ju nepretržite sledovali počas explózie aj po nej. Jej pozorovania priniesli mnoho poznatkov o posledných štádiách životného cyklu hviezd.
Vznikla explóziou hviezdy s pôvodným označením Sanduleak -69°202. Prvýkrát bola zaznamenaná 23. februára o 7:36 UT ako prílet 25 neutrín z jej skolabovaného jadra. Nasledujúceho dňa o 6:30 Ian Shelton na observatóriu Las Campas v Čile objavil túto supernovu aj vizuálne. Obálka po supernove sa stále veľkou rýchlosťou rozpína a naráža na medzihviezdny materiál, v ktorom vytvára prstenec žiariaceho plynu. To, že supernovu sprevádzal tok neutrín zachytený troma rôznymi neutrínovými detektormi, potvrdilo správnosť teoretickej predstavy o výbuchu supernovy.
SN 1987A patrí k supernovám typu II a vznikla explóziou modrého – nie červeného, ako by sa dalo očakávať – nadobra.
Je vzdialená 51,4 ±1,2 kpc.
HC Košice v sezóne 2014/2015

Herný systém

Liga majstrov v sezóne 2014/15 budú hrať 44 mužstiev s 12 krajín európy.

Herný systém

Základná časť sa hrá systémom, kde každý s každým odohral 3 zápasy vonku a 3 zápasy doma. V lige hrá 10 regulárnych družstiev a družstvo HK Orange 20, hrajúce v Bratislave, ktoré odohrá iba jej časť ako prípravu pre Majstrovstvá sveta v ľadovom hokeji hráčov do 20 rokov. Prvých 8 celkov po základnej časti postúpilo do play-off, posledný hral baráž. Všetky série vrátane barážovej sa hrajú na 4 víťazné stretnutia.
Pearland (Texas)

Dejiny

História mesta sa začína príchodom železnice na konci 19. storočia. Pôvodný názov Mark Belt bol zmenený na Pearland z dôvodu pestovania veľkého množstva ovocia (hrušiek). Poľnohospodárske centrum v 19. storočí, v tridsiatych a štyridsiatych rokoch bolo mesto známe svojimi tanečnými zábavami a stretnutiami pri pive. V deväťdesiatych rokoch mesto objavili developeri, ktorí tu začali vo veľkom skupovať pozemky.

Hospodárstvo

Keďže tri štvrtiny obyvateľstva sú zamestnané v službách, mesto nemá žiaden veľký priemysel. Najväčšími zamestnávateľmi v meste sú Pearland Independent School District, Wal-Mart, H-E-B Plus, mesto Pearland, Randall's (potraviny), Kemlon (obsluha ropných polí), TurboCare (výroba a oprava turbín), Target, Tele-Flow (kúrenie/klimatizácia) a Lowe's (výroba stavebných materiálov).
Anton Rákay

Životopis

Študoval na gymnáziu v Malackách, kde maturoval v roku 1944 a pokračoval vo vzdelávaní na Lekárskej fakulte Slovenskej univerzity v Bratislave, ktorú ukončil v roku 1950. V rokoch 1950 – 1951 pôsobil ako sekundárny lekár v Štátnom liečebnom ústave v Kvetnici, v rokoch 1951 – 1955 pracoval ako lekár v Matliaroch, v rokoch 1956 – 1985 bol primárom chirurgického oddelenia v Novej Polianke, v rokoch 1985 – 1987 pracoval ako sekundárny lekár v kúpeľoch v Novom Smokovci a na dôchodku žil v Štôle.

Tvorba

Popri svojej lekárskej činnosti sa venoval písaniu prozaických diel z lekárskeho prostredia. Knižne debutoval v roku 1991 knihou Tabu. Vo svojich dielach sa zaoberal otázkami lekárskej etiky, ako aj morálkou celej spoločnosti, nastoľval témy ako rakovina, etika lekárskeho súkromia, problém eutanázie a mnohé ďalšie závažné témy, ktoré denne zasahujú do života mnohých lekárov. Napísal aj viac ako 50 odborných prác zo svojej lekárskej profesie.
Challet

Poloha

Obec má rozlohu 10,17 km². Najvyšší bod je položený 201 m n. m. a najnižší bod 171 m n. m.

Obyvateľstvo

Počet obyvateľov obce je 433 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sadako Sasakiová

Životopis

Ako 11 ročná (9 rokov po zvrhnutí atómovej bomby) dostala náhle závrate. Diagnóza znela leukémia, ochorenie spôsobené výbuchom atómovej bomby. Sadako hospitalizovali vo februári nasledujúceho roku.
Najlepšia priateľka vyrozprávala Sadako starú japonskú legendu, v ktorej sa hovorí, že každému, kto zloží tisíc origami papierových žeriavov, sa splní jedno želanie. (Skladanie žeriavov – origami patrí k prastarej japonskej tradícii, v súčasnosti sú však papierové žeriavy predovšetkým neodmysliteľným symbolom mieru.)
Sadako si želala, aby sa uzdravila. Posledných 14 mesiacov svojho života strávila v nemocnici a za ten čas zložila viac ako 1 300 papierových žeriavov. (Iná verzia tohoto príbehu hovorí, že sa jej podarilo zložiť iba 644 papierových žeriavov a tak priatelia pre ňu zložili ostatné, aby ich mala vysnených 1 000). Zomrela vo veku 12 rokov.
Po smrti sa priatelia a spolužiaci Sadako inšpirovali jej odvahou a vytrvalosťou a vydali knihu, v ktorej publikovali jej listy.
Následne odštartovali hnutie, ktoré sa zasadilo za to aby bol jej a všetkým deťom, ktoré zabila atómová bomba v Hirošime postavený pamätník. Postavili ho z darov, ktorými prispeli ľudia z celého Japonska.
5. mája 1958 bola v Parku Mieru v Hirošime odhalená socha Sadako, ktorá drží v rukách zlatého žeriava. Pamätník je vysoký deväť metrov, nazýva sa tiež Veža tisícich žeriavov. V súčasnosti je okolo neho v sklených vitrínach zavesených približne 10 miliónov papierových žeriavov, ktoré sem návštevníci denne prinášajú.
Sadako sa stala známym symbolom dôsledkov použitia jadrových zbraní. Niekedy je označovaná ako „japonská Anna Franková“. Sadako má tiež pomník v Parku mieru v Seattle v USA.
Cornil

Poloha

Obec má rozlohu 19,66 km². Najvyšší bod je položený 490 m n. m. a najnižší bod 140 m n. m.

Obyvateľstvo

Počet obyvateľov obce je 1 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dopamínergný systém

Dopamínergný systém je monoamínergný mediátorový systém (skupina neurónov a nervových dráh), ktorý ako signálnu molekulu/mediátor pri prenose nervového vzruchu na synapsii využíva dopamín.

Funkcia

Dopamínergný systém komplexne ovplyvňuje motorické i psychické funkcie.
Saint-Pierre-du-Bû

Poloha

Obec má rozlohu 7,39 km². Najvyšší bod je položený 236 m n. m. a najnižší bod 159 m n. m.

Obyvateľstvo

Počet obyvateľov obce je 446 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rompon

Poloha

Rompon má rozlohu 22,03 km². Najvyšší bod je položený 510 m n. m. a najnižší bod 85 m n. m.

Obyvateľstvo

Rompon má 969 obyvateľov (2009).
Graf vývoja obyvateľstva:
Zdroje: INSEE
Mičišio (torpédoborec)

Bojové nasadenie

25. októbra 1944, počas eskortovania Južných síl admirála Nišimura Šódžiho po bitke v prielive Surigao bola jednotka torpédovaná USS McDermutom (DD-677), Mičišio sa potopil po zasiahnutí druhým torpédom z ďalšieho torpédoborca USS Hutchins (DD-476) v prielive Surigao (10° 25' s.š, 125° 23' v.d.). Väčšina posádky zahynula včítane kapitána lode Takahashi Kameshirou.
Jednotka bola oficiálne vyradená zo zostavy námorníctva 10. januára 1945.
Saint-Pancrasse

Poloha

Obec má rozlohu 6,71 km². Najvyšší bod je položený 2 060 m n. m. a najnižší bod 760 m n. m.

Obyvateľstvo

Počet obyvateľov obce je 440 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cléden-Cap-Sizun

Poloha

Obec má rozlohu 19,08 km². Najvyšší bod je položený 86 m n. m. a najnižší bod 0 m n. m.

Obyvateľstvo

Počet obyvateľov obce je 1 003 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fiodor Alexandrovič Vasiliev

Život a dielo

Fiodor Vasiliev sa narodil 22. februára (10. februára podľa starého kalendára) 1850 v meste Gatčina neďaleko Petrohradu. Jeho otec Alexandr Vasilievič Vasiliev bol štátny úradník. S Oľgou Jemelianovnou Polyntsevovou, Fiodorovou matkou, sa oženil až štyri roky po jeho narodení a preto bol Fiodor dlhé roky považovaný za nemanželské dieťa. Onedlho po jeho narodení sa rodina presťahovala do Petrohradu, kde budúci umelec strávil svoje detstvo. Napriek prejavenému talentu sa vzhľadom k skromným podmienkam rodiny nemohol svojej záľube venovať. Musel si zarábať na živobytie a po otcovej smrti sa stal dokonca živiteľom rodiny. Napriek tomu vždy si našiel čas na maľovanie v ktorom našiel ozajstné naplnenie svojho života. V roku 1856 sa mu podarilo stať sa študentom na petrohradskej Akadémii výtvarných umení.
V tomto čase sa zoznámil s I. N. Kramským a I. I. Šiškinom. V roku 1867 zavŕšil štúdium na Akadémii. Veľkým vzorom bol preňho najmä Šiškin a jeho očarujúce krajinky. Spolu s ním často navštevoval prírodu, čo v jeho ďalšej tvorbe zanechalo nezmazateľné spomienky. Príroda sa Vasilievovi stala trvalým zdrojom inšpirácie; dokladom toho sú už jeho prvé diela vyznačujúce sa osobitnou hĺbkou a poetickosťou zachytenia predlohy. Medzi jeho prvotiny dýchajúce lyrikou a vyžarujúce umelcovu lásku ku krajine patria obrazy Návrat stáda (1868) a Pred dažďom (1870 – 1871). Slávu mu však prinieslo dielo Pohľad na Volgu s bárkami (1870). Obraz vznikol pod dojmami cesty po Volge, ktorú podnikol spolu s I. J. Repinom. Obraz je maliarsky dokonalý, kolorit sa vyznačuje harmóniou a ušľachtilosťou. Vasilievova krajina je plná sviežosti a romantického zaujatia.
Ďalšie významné dielo vzniklo v roku 1871. Obraz Odmäk charakterizuje hlboký cit k ruskej krajine, ktorú Vasiliev tak miloval a ktorá sa mu napokon stala osudnou. Počas práce na tomto obraze veľmi prechladol a zachvátili ho bolesti, ktoré časom prepukli do tuberkulózy.
Jar roku 1871 strávil v Petrohrade. Tu sa stal jedným zo zakladajúcich členov petrohradskej skupiny peredvižnikov. Choroba sa mu však neustále vracala a preto podstúpil liečebný pobyt na Kryme, odkiaľ sa však už nevrátil. I tu vzniklo niekoľko jeho diel. Jedným z posledných bol obraz Blato v lese (1871). Mladý umelec sa tu v spomienkach vracia k severnej ruskej prírode. Po technickej i kompozičnej stránke sa tento obraz stal predzvesťou tendencií, ktoré sa v ruskom maliarstve rozvíjali v posledných rokoch 19. storočia. K ďalším dielam, ktoré vznikli počas jeho krymského pobytu patria napr. Mokrá lúka (1872), Zima na Kryme (1871 – 1873) či V krymských horách (1873). Tento obraz sa napokon stal aj jeho posledným.
Zomrel 24. októbra (6. septembra) 1873 v Jalte vo veku dvadsaťtri rokov.
Škaredosť (nepeknosť)

Škaredosť alebo ošklivosť alebo mrzkosť alebo špatnosť je nepeknosť na vzhľad; to, čo sa pri nazeraní nepáči; opak pojmov krása alebo peknosť.
Škaredé má význam ako predmet pretvárania na krásno, preto nejde ani tak o odstraňovanie ošklivého, ako skôr o jeho premenu na krásno.
Pôvodný význam výrazu škaredé je nepríjemné, protivné, skôr než protiklad krásneho; Staroveké uvažovanie stavalo proti krásnemu buď neforemné alebo beztvaré, alebo aj nemorálne. Pojem škaredosti, konštituovaný na takých základoch, je teda pojem všeobecný, ktorý sa vzťahuje práve tak na vizuálnu oblasť, ako aj na morálnu oblasť, a je to aj pojem estetický.
Thrift Shop

Kompozícia

Skladba „Thrift Shop“ je napísaná tónami stupnice As mol s tempom 96 úderov za minútu. Skladba je značne podchytená opakujúcou sa saxofónovou melódiou.
Maxey-sur-Meuse

Poloha

Obec má rozlohu 10,77 km². Najvyšší bod je položený 428 m n. m. a najnižší bod 265 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Avrainville (Meurthe-et-Moselle)

Poloha

Obec má rozlohu 9,73 km². Najvyšší bod je položený 302 m n. m. a najnižší bod 207 m n. m.

Obyvateľstvo

Počet obyvateľov obce je 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dahrán

Dahrán (arab. الظهران ad-Dahrán) je mesto v Saudskej Arábii. Nachádza sa asi 15 km južne od mesta Dammám.
HK Nitra

Hlavný Tréner

Andrej Kmeč (*24.7.1977)
Kardinálne číslo

Kardinálne čísla sa používajú na porovnávanie množín podľa veľkosti.
Definícia: Hovoríme, že  je kardinálne číslo, ak  je ordinál, ktorý sa nedá zobraziť na žiadne menšie ordinálne číslo. Triedu všetkých kardinálnych čísel označujeme Cn. Hovoríme, že  je mohutnosť množniny X a píšeme |X|=, ak existuje bijekcia množiny X na .
Camerolait

Charakteristika

Tento minerál vytvára povlaky, zemité masy a konkrécie svetlomodrej farby, môže sa vyskytovať aj práškovitý. Vryp camerolaitu je svetlomodrý, belavý. Je to nepriehľadný minerál s hodvábnym leskom.

Vznik

Vyskytuje sa ako sekundárny minerál na ložiskách medi.

Výskyty na Slovensku

Piesky (pri Banskej Bystrici, Starohorské vrchy).
U Vaňků

Ochrana

Predmetom ochrany je listnatý les s prirodzenou skladbou drevín a priľahlé lúky s bohatou populáciou scily karpatskej.
Ymonville

Poloha

Obec má rozlohu 20,69 km². Najvyšší bod je položený 148 m n. m. a najnižší bod 120 m n. m.

Obyvateľstvo

Počet obyvateľov obce je 492 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Riešenie problému

Riešenie problému je postupnosť operátorov transformujúca začiatočný stav na niektorý z koncových stavov.
Saint-Pierre-le-Vieux (Vendée)

Poloha

Obec má rozlohu 23,19 km². Najvyšší bod je položený 25 m n. m. a najnižší bod 0 m n. m.

Obyvateľstvo

Počet obyvateľov obce je 962 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Clussais-la-Pommeraie

Poloha

Obec má rozlohu 31,03 km². Najvyšší bod je položený 166 m n. m. a najnižší bod 127 m n. m.

Obyvateľstvo

Počet obyvateľov obce je 607 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Tranche-sur-Mer

Poloha

Obec má rozlohu 17,63 km². Najvyšší bod je položený 25 m n. m. a najnižší bod 0 m n. m.

Obyvateľstvo

Počet obyvateľov obce je 2 715 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Geoemyda spengleri

Opis

Dorastá dĺžky 13 až 15 cm. Karapax má pretiahnutý a plochý, vzadu ozubený. Na jeho vrchu sa nachádzajú tri výrazné kýly. Majú svetlo- až mahagónovohnedú farbu. Plastrón majú tmavo hnedý až čierny so žltým lemom. Na hlave sú výrazné veľké guľaté oči a mohutný, ako u dravca zahnutý zobák. Samice majú na hlave a krku žltý pruh, samcom kresba chýba, majú dlhší a hrubší chvost. Tieto korytnačky dobre šplhajú. Na končatinách majú ostré pazúriky. Na predných nohách majú radu veľkých šupín. Koža aj šupiny sú červeno bodkované. Je korytnačkou suchozemskou, vodu má ale rada, vlhko je pre ňu nevyhnutné.

Potrava

Sú to dravce aktívne cez deň. Sú teda mäsožravce. Živia sa rôznym hmyzom, druhmi slimákov, dážďovkami, myšami a inými drobnými stavovcami. V zajatí môžu jesť aj hovädzie mäso, potravu prijímajú najradšej živú. Rastlinnú potravu odmietajú.

Reprodukcia

Pohlavnú dospelosť dosahujú asi v piatich rokoch. Inkubácia trvá asi 74 – 110 dní. Kladú väčšinou 1 – 2, zriedka 3 vajcia asi 5 cm veľké. Pancier mláďat je veľmi mäkký, navrchu má výrazný stredový kýl. V zajatí je jej odchov problematický lebo zárodky umierajú skôr, než sa im podarí dostať sa zo škrupinky.

Výskyt

Prirodzene sa vyskytuje v Číne, severnom Vietname, na Sumatre a Borneu. Vo voľnej prírode obývajú vlhké chladné lesy s priemernými teplotami v rozmedzí 18 – 23 °C. Žijú v popadanom lístí. Žije skryto, splynutie s okolitým prostredím pre ňu nie je problémom vďaka sfarbeniu. Vyskytuje sa v nadmorskej výške až do 1 200 m n. m.
Miroslav Vantroba

Klubový hokej

Je odchovancom HK Spišská Nová Ves, v tomto klube odohral sezónu 1999/00, následne ho angažoval HC Košice, kde strávil tri roky. V ročníku 2003/04 absolvoval prvé zahraničné angažmán, keď posilnil český klub HC Energie Karlovy Vary, po ňom hrával znovu v Košiciach. V priebehu sezóny 2005/06 prestúpil do MHC Martin. Krátko pred play-off nasledujúcej sezóny sa vrátil (v rámci hosťovania), do materského klubu HK Spišská Nová Ves bojujúceho o extraligovú účasť. Na drese nosí číslo 9. V súčasnosti hráv v tíme HC ’05 Banská Bystrica.

Reprezentácia

V slovenskej reprezentácii odohral 4 zápasy, strelil 1 gól.